Ir-Regolament tal-Kummissjoni (KE) Nru 1141/98
tat-2 ta’ Ġunju, 1998
li jemenda r-Regolament (KE) Nru 1464/95 dwar regoli speċjali dettaljati tas-sistema ta’ liċenzi ta’ importazzjoni u esportazzjoni fis-settur taz-zokkor
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru 1785/81 dwar l-organizzazzjoni komuni tas-swieq fis-settur taz-zokkor [1], kif emendat l-aħħar bir-Regolament (KE) Nru 1599/96 [2], u b’mod partikolari l-Artikolu 13(2)(b) ta’ dan,
Billi r-Regolament tal-Kummissjoni (KE) Nru 495/97 [3] jemenda l-għażla tal-kliem użat fl-Artikolu 2a tar-Regolament tal-Kummissjoni (KEE) Nru 3665/87 [4], kif emendat l-aħħar bir-Regolament (KE) Nru 604/98 [5], bl-introduzzjoni ta’ deroga għad-disposizzjonijiet ġenerali li biha tkun estiża l-validità ta’ liċenza ta’ l-esportazzjoni li tkun tikkonsisti f’iffissar bil-quddiem tar-rimborż għal prodott li jinsab f’kodiċi ta’ prodott ta’ 12-il ċifra barra minn dik imsemmija fit-taqsima 16 tal-liċenza jekk iż-żewġ prodotti jagħmlu parti mill-istess grupp ta’ prodotti; billi biex tkun applikata l-għażla ġdida ta’ kliem fl-Artikolu 2a tar-Regolament (KEE) Nru 3665/87 għal prodotti relevanti għall-organizzazzjoni komuni tas-suq fiz-zokkor, hu meħtieġ li tkun stabbilita l-kompożizzjoni ta’ dawn il-gruppi ta’ prodotti;
Billi biex tkun ikkontrollata ċ-ċirkulazzjoni ta’ kummerċ ma’ pajjiżi terzi, għandha ssir dispożizzjoni għal depożitu ta’ garanzija għar-rigward ta’ ġulepp ta’ inulin li jinsab fil-kodiċi NM 17029080;
Billi l-Artikoli 2 u 8 tar-Regolament tal-Kummissjoni (KE) Nru 1464/95 [6], kif emendat bir-Regolament (KE) Nru 2136/95 [7], għandhom ikunu emendati kif xieraq;
Billi l-miżuri li hemm provdut għalihom f’dan ir-Regolament huma konformi ma’ l-opinjoni tal-Kumitat tat-Tmexxija għaz-Zokkor,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1464/95 huwa hawnhekk emendat kif ġej:
1. Fl-Artikolu 2:
(a) it-test kurrenti jsir paragrafu 1;
(b) jiżdied il-paragrafu li ġej:
"2. Għall-finijiet ta’ l-applikazzjoni ta’ l-Artikolu 2a(2) tar-Regolament tal-Kummissjoni (KEE) Nru 3665/87, il-prodotti msemmija fl-Artikolu 1(1) tar-Regolament (KEE) Nru 1785/81 jitqiegħdu fil-gruppi ta’ prodotti li ġejjin:
- dawk imsemmija f’punt (a) jikkostitwixxu grupp ta’ prodotti,
- dawk imsemmija f’punt (d) jikkostitwixxu grupp ta’ prodotti,
- dawk imsemmija f’punti (f) u (g) jikkostitwixxu grupp ta’ prodotti."
2. Il-klawsola li ġejja tiżdiedġż ma’ l-aħħar indent ta’ l-Artikolu 8(1)(ċ):
"u ECU 0,60 rigward il-ġulepp ta’ inulina li jinsab fil-kodiċi NM 17029080."
Artikolu 2
Dan ir-Regolament għandu jidħol fis-seħħ dakinhar li jkun ippubblikat fil-Ġurnal Uffiċjali tal-Komunitajiet Ewropej.
Madankollu, l-Artikolu 1(1) japplika għal każijiet li jkunu għadhom miftuħin dakinhar li jkun ippubblikat.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-2 ta’ Ġunju, 1998.